PAŠVALDĪBU FINANŠU IZLĪDZINĀŠANAS FONDA

PADOMES SĒDES

##### PROTOKOLS

SMILŠU IELĀ 1 RĪGĀ, LV-1919, TĀLRUNIS (371) 67095684, E-pasts: fmpadomes@fm.gov.lv

## Elektroniskā tiešsaistes sēde

|  |  |
| --- | --- |
| 2024. gada 10. jūlijā | Nr.3 |

Sēdē piedalās:

|  |  |  |
| --- | --- | --- |
| I. Komisare | **-** | Pašvaldību finanšu izlīdzināšanas fonda padomes (turpmāk – Padome) priekšsēdētāja, Finanšu ministrijas Pašvaldību finansiālās darbības uzraudzības un finansēšanas departamenta direktore  |
| J. Baiks | **-** | Valmieras novada pašvaldības domes priekšsēdētājs |
| R. Čudars | **-** | Saeimas deputāts |
| A. Grīnberga | **-** | Labklājības ministrijas valsts sekretāra vietniece |
| V. Ķirsis | **-** | Rīgas valstspilsētas pašvaldības domes priekšsēdētājs |
| A. Lungevičs | **-** | Madonas novada pašvaldības domes priekšsēdētājs |
| E. Mekšs | **-** | Ludzas novada pašvaldības domes priekšsēdētājs |
| V. Paulāne | **-** | Ropažu novada pašvaldības domes priekšsēdētāja |
| B. Šmite-Roķe | **-** | Valsts ieņēmumu dienesta ģenerāldirektore |
| A. Vīksna  | **-**  | Valsts kases Norēķinu departamenta direktore |

Sēdē nepiedalās:

|  |  |  |
| --- | --- | --- |
| I. Oša  | **-** | Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos |
| A. Rāviņš | **-** | Jelgavas valstspilsētas pašvaldības domes priekšsēdētājs |
| A. Trokša | **-** | Izglītības un zinātnes ministrijas Izglītības departamenta direktora vietniece izglītības statistikas un finanšu plānošanas jomā |

Sēdi vada:

|  |  |  |
| --- | --- | --- |
| I. Komisare  | **-** | Padomes priekšsēdētāja |

Sēdi protokolē:

|  |  |  |
| --- | --- | --- |
| L. Locāne  | **-** | Padomes atbildīgā sekretāre |

Darba kārtībā izskatāmie jautājumi:

1. Pašvaldību finanšu izlīdzināšanas fonda izpilde uz 2024. gada 1. jūliju.
2. Pašvaldību savstarpējo norēķinu parādi par izglītības iestāžu sniegtajiem pakalpojumiem 2023.gadā.
3. Nākamās sēdes sasaukšanas laiks.
4. **Pašvaldību finanšu izlīdzināšanas fonda izpilde uz 2024. gada 1. jūliju**

Periodā 2024. gada janvāris – jūnijs pašvaldību finanšu izlīdzināšanas fonda (turpmāk – fonds) ieņēmumi ir 104 198 104,99 *euro*, t.sk. dotācija no valsts budžeta 16 594 413,69 *euro* un pašvaldību iemaksas 87 603 691,30 *euro*. Dotācijas pašvaldībām no fonda ir pārskaitītas 104 198 104,99 *euro* apmērā.

IIN ieņēmumu pašvaldības daļa periodā 2024. gada janvāris – jūnijs ir 933 766 107,49 *euro*, kas ir 107,4% no 2024. gadā I pusgadā prognozētiem IIN ieņēmumiem pašvaldību budžetos.

Periodā 2024. gada janvāris – jūnijs pašvaldību budžetos ieskaitīti papildus ieņēmumi par 64 310 619 *euro* vairāk kā bija plānots.

Padome nolemj: Pieņemt zināšanai informāciju par fonda izpildi par periodu 2024. gada janvāris – jūnijs.

1. Pašvaldību savstarpējo norēķinu parādi par izglītības iestāžu sniegtajiem pakalpojumiem 2023.gadā.

Padomes priekšsēdētāja I.Komisare informē, ka Padomē ir saņemta Jelgavas novada pašvaldības Izglītības pārvaldes 2024.gada 10.jūnija vēstule Nr.IP/3-18/24/89 par pašvaldību savstarpējiem norēķiniem par līdzekļu ieturēšanu no Jūrmalas pilsētas pašvaldības par Jelgavas novada izglītības iestāžu sniegtajiem pakalpojumiem. I.Komisare atzīmē, ka Jūrmalas novada pašvaldība nav apmaksājusi divus rēķinus par Jelgavas novada pašvaldības izglītības iestāžu sniegtajiem pakalpojumiem 8905,28 *euro* apmērā. Šāda situācija izveidojusies, jo līgums starp pašvaldībām tika parakstīts tikai 2023.gada nogalē (2023.gada 2.novembrī), līdz ar to rēķinus par 2023.gadā sniegtajiem izglītības iestāžu pakalpojumiem Jelgavas novada pašvaldība varēja sagatavot tikai pēc līguma parakstīšanas. Rēķinu par periodu 2023.gada janvāris – aprīlis Jūrmalas valstspilsētas pašvaldība ir apmaksājusi. Jelgavas novada pašvaldība vēstulē Padomei norāda, ka 2023.gada 8.decembrī Jelgavas novada pašvaldība sagatavoja divus rēķinus (par periodu maijs – augusts un par periodu septembris – decembris) ar apmaksas termiņu līdz 2023.gada 31.decembrim. Rēķini tika nosūtīti 2023.gada 8. un 27.decembrī Jūrmalas valstspilsētas pašvaldībai. Jūrmalas valstspilsētas pašvaldība 2024.gada 23.janvāra vēstulē Jelgavas novada pašvaldībai informē, ka savstarpējie norēķini nevar tikt veikti sakarā ar līguma darbības termiņa beigām un to, ka izglītojamo saraksti nav savstarpēji saskaņoti noteiktajā termiņā.

Izskatot Jelgavas novada pašvaldības Izglītības pārvaldes lūgumu par parāda summas 8905,28 *euro* apmērā ieturēšanu no Jūrmalas valstspilsētas pašvaldības, Padome nolemj: Valsts kasei ieturēt parāda summu 8905,28 *euro* apmērā no Jūrmalas pilsētas pašvaldības par Jelgavas novada pašvaldības izglītības iestāžu sniegtajiem pakalpojumiem 2023.gadā saskaņā ar Pašvaldību finanšu izlīdzināšanas likuma 12.panta otro daļu atbilstoši Padomes 2024.gada 10.jūlija sēdes Nr.3 pielikumam Nr.1.

1. Nākamās sēdes sasaukšanas laiks.

Padome nolemj: Sasaukt nākamo Padomes sēdi 2024. gada 16. oktobrī.

|  |  |
| --- | --- |
| Padomes priekšsēdētāja | I. Komisare |

Locāne 27854334

Lasma.Locane@fm.gov.lv

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.